ફ્રાંસ ના એન્જર્સ શહેર ની વતની લુના અગેથ નામની ૨૭ વર્ષીય યુવતી છેલા ઘણા વરસો થી ભારતીય સંસ્કૃતિ થી પ્રભાવિત છે અને તે હિન્દી ભાષા પણ જાણે છે આ યુવતી છેલા ૧૫ માસ થી ભારત ના વિવિધ તીર્થસ્થાન ની મુલાકાત લઇ આજે ગાંધીભુમી પોરબંદર ખાતે આવી પહોંચી હતી અહી તેણે ગાંધીજી ના જન્મસ્થળ કિર્તીમંદિર,કસ્તુરબા ના પૈતૃક નિવાસસ્થાન ઉપરાંત સુદામા મંદિર ની મુલાકાત લીધી હતી પોતાના આ પ્રવાસ અંગે લુના એ જણાવ્યું હતું કે તેના પરિવાર માં તેના માતાપિતા અને એક મોટો ભાઈ છે પોતે ઘણા વરસો થી ભારતીય સંસ્કૃતિ,યોગા અને મેડિટેશન વગેરે માં રસ ધરાવે છે અને ભાંગ્યું તૂટ્યું હિન્દી પણ બોલી શકે છે,ભારત ના વિવિધ યાત્રાધામો વિષે તેણે અનેક પુસ્તકો વાંચ્યા હતા આથી તેને આ પર્યટન સ્થળો ના દર્શન કરવાની ઈચ્છા થતા તે ભારત આવી પહોંચી હતી અને શરુઆત માં વિવિધ વાહનો માં કેટલાક યાત્રાધામ ની મુલાકાત લીધા બાદ કર્નાટક ના મૈસુર થી તેણીએ ૬૦૦૦ રૂપિયા માં એક સેકન્ડ હેન્ડ સ્કુટર ની ખરીદી કરી હતી જેમાં તેણીએ અલગ અલગ દેવીદેવતાઓ ની ધજા પતાકા વડે શણગાર કર્યો છે ઉપરાંત ભારત નો ધ્વજ પણ રાખ્યો છે અને આ સ્કુટર લઇ ને તે અત્યાર સુધી માં ૧૫ માસ માં ભારત ના ૧૮ રાજ્યો ના વિવિધ ધાર્મિક સ્થળો ની મુલાકાત લઇ ચુકી છે અને હજુ તેણી ના ૬ માસ ના વિઝા હોવાથી હજુ અનેક રાજ્ય નો પ્રવાસ કરશે.